**DĖL TIKSLINIŲ IR PROFILAKTINIŲ TYRIMŲ DĖL COVID-19 LIGOS (KORONAVIRUSO INFEKCIJOS) ORGANIZAVIMO ŠILALĖS RAJONO SAVIVALDYBĖJE**

2020 m. birželio 9 d. Nr. DĮV-514

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, 18 straipsnio 1 dalimi, Lietuvos Respublikos žmonių užkrečiamųjų ligų profilaktikos ir kontrolės įstatymo 25 straipsnio 3 dalimi, Lietuvos Respublikos sveikatos apsaugos ministro-valstybės lygio ekstremaliosios situacijos valstybės operacijų vadovo 2020 m. gegužės 29 d. sprendimu Nr. V-1336 „Dėl tikslinių ir profilaktinių tyrimų dėl COVID-19 ligos (koronaviruso infekcijos) organizavimo“:

1. N u s t a t a u, kad asmenų profilaktinis tyrimas dėl COVID-19 ligos (koronaviruso infekcijos) planuojamas savaitės laikotarpiui (nuo pirmadienio iki sekmadienio) pagal pirmadieniais iki 10.00 val. adresu [www.sam.lrv.lt](http://www.sam.lrv.lt) skelbiamą Šilalės rajono savivaldybės epidemiologinį rodiklį.

2. P a v e d u asmens sveikatos priežiūros įstaigų (toliau – ASPĮ) ir socialinės globos įstaigų, išskyrus vaikų globos įstaigas (toliau – socialinės globos įstaiga), nepriklausomai nuo pavaldumo, vadovams parengti, patvirtinti ir pateikti Šilalės rajono savivaldybės adminsitracijai atsitiktinio įstaigos darbuotojų tyrimo organizavimo tvarkos aprašus, atsižvelgiant į Lietuvos Respublikos sveikatos apsaugos ministro-valstybės lygio ekstremaliosios situacijos valstybės operacijų vadovo 2020 m. gegužės 29 d. sprendimo Nr. V-1336 „Dėl tikslinių ir profilaktinių tyrimų dėl COVID-19 ligos (koronaviruso infekcijos) organizavimo“ (toliau – Sprendimas) nuostatas.

3. Į p a r e i g o j u:

3.1. ASPĮ vadovus kiekvieną penktadienį iki 14 val. Šilalės rajono savivaldybės administracijos savivaldybės gydytojui el. paštu dale.briedienen@silale.lt pateikti statistinius duomenis apie įstaigoje tikrintinų, patikrintų sveikatos priežiūros specialistų skaičių, teigiamų tyrimų atsakymų skaičių, užpildant Lietuvos Respublikos sveikatos apsaugos ministerijos nustatytą formą;

3.2. Socialinės globos įstaigų vadovus kiekvieną pirmadienį iki 10 val. Šilalės rajono savivaldybės administracijos Socialinės paramos skyriui el. paštu danguole.rackauskiene@silale.lt pateikti statistinius duomenis apie įstaigoje tikrintinų ir patikrintų darbuotojų teigiamų tyrimų skaičius, užpildant Lietuvos Respublikos sveikatos apsaugos ministerijos nustatytą formą.

4. S k i r i u:

4.1. Dalę Briedienę, Šilalės rajono savivaldybės administracijos savivaldybės gydytoją, o jai nesant – Šilalės rajono savivaldybės administracijos Socialinės paramos skyriaus vedėją, atsakingą už 3.1 papunktyje nurodytų gautų duomenų kaupimą ir apibendrintų duomenų pateikimą kiekvieną pirmadienį iki 9 val. Lietuvos Respublikos sveikatos apsaugos ministerijai el. paštu jolita.matuziene@sam.lt pagal Sveikatos apsaugos ministerijos nurodytą tvarką užpildant formą.

4.2. Danguolę Račkauskienę, Šilalės rajono savivaldybės administracijos Socialinės paramos skyriaus vedėją, atsakingą už 3.2 papunktyje nurodytų gautų duomenų kaupimą ir apibendrintų duomenų pateikimą kiekvieną pirmadienį iki 12 val. Socialinių paslaugų priežiūros departamentui prie Socialinės apsaugos ir darbo ministerijos el. paštu data@sppd.lt. (4.1. papunktyje pildomos formos kopiją su informacija apie socialinės globos įstaigas).

5. P r i p a ž į s t u netekusiais galios:

5.1. Šilalės rajono savivaldybės administracijos direktoriaus 2020 m. balandžio 15 d. įsakymą Nr. DĮV-334 „Dėl sveikatos priežiūros specialistų testavimo siekiant valdyti COVID-19 ligos (koronaviruso infekcijos) plitimą“ su visais papildymais ir pakeitimais;

5.2. Šilalės rajono savivaldybės administracijos direktoriaus 2020 m. balandžio 20 d. įsakymą Nr. DĮV-349 „Dėl Laboratorinių tyrimų COVID-19 ligai (koronaviruso infekcijai) diagnozuoti Šilalės rajone socialines paslaugas teikiančių įstaigų darbuotojams prevenciniu tikslu paėmimo organizavimo tvarkos aprašo patvirtinimo“ su visaisi pakeitimais ir papildymais ;

5.3. Šilalės rajono savivaldybės administracijos direktoriaus 2020 m. gegužės 7 d. įsakymą Nr. DĮV-402 „Dėl Šilalės rajono savivaldybės teritorijoje veiklą vykdančių vaistinių darbuotojų testavimo, siekiant valdyti COVID-19 ligos (koronaviruso infekcijos) plitimą, tvarkos aprašo tvirtinimo“;

5.4. Šilalės rajono savivaldybės administracijos direktoriaus 2020 m. gegužės 8 d. įsakymą Nr. DĮV-404 „Dėl Šilalės rajono savivaldybės teritorijoje veiklą vykdančių prekybos vietų darbuotojų testavimo, siekiant valdyti COVID-19 ligos (koronaviruso infekcijos) plitimą, tvarkos aprašo tvirtinimo“.

6. P a v e d u šį įsakymą paskelbti Šilalės rajono savivaldybės interneto svetainėje [www.silale.lt](http://www.silale.lt).

 Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba per vieną mėnesį nuo šio įsakymo paskelbimo ar įteikimo suinteresuotam asmeniui dienos Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda).

Administracijos direktorius Valdemaras Jasevičius